Publication: Magyar Közlöny
Issue: MK-2010-34 (Year: 2010, Number: 34)
Era: contemporary
Section: módosított és egységes szerkezetbe foglalt 3/2001. (XII. 3.) Tü. határozat 31. § e) pontja (ABH 2003, 2065, 2076.)
Paragraph Index: 989

módosított és egységes szerkezetbe foglalt 3/2001. (XII. 3.) Tü. határozat 31. § e) pontja (ABH 2003, 2065, 2076.) alapján, vagyis azért, mert az indítvány okafogyottá vált (303/C/1996. AB végzés, ABH 2004, 1993.). Az Alkotmánybíróságnak nem elõször kell döntenie arról, hogy mi a teendõ az indítványozó halála esetén. Az Alkotmánybíróság 2006. szeptember 25-én állásfoglalást fogadott el „az indítványozó halála esetén követendõ eljárásról” [1/2006. (IX. 25.) Tü. állásfoglalás]. Az állásfoglalás szerint az Alkotmánybíróság alkotmányvédelmi funkciójából, a közérdekûség elvének gyakorlati alkalmazásból következõen az Alkotmánybíróság az indítványozó halála esetén az indítványát érdemben elbírálja, ha az érdemi elbírálás feltételei adottak. A Ve. 130. §-ában szabályozott hatáskör az Alkotmánybíróságnak az Abtv. 1. § h) pontja alapján megállapított hatáskörei közé tartozik. Az Alkotmánybíróság eljárására e hatáskörcsoporton belül is az Abtv. eljárási szabályai az irányadók. Az Alkotmánybíróság minden hatáskörének gyakorlására irányadó eljárási szabályokat az Abtv. III. fejezete tartalmazza. Az Alkotmánybíróság ezért a jelen eljárásában sem látott okot arra, hogy önmagában a kifogás benyújtójának halála következményeként a kifogás elbírálására irányuló eljárást ebbõl az okból akár az Abtv., akár a Ve. alapján megszüntesse.

Source: https://magyarkozlony.hu/hivatalos-lapok/66031d1d7e8f303e3d1ecc5d032a8ca458f1d75c/dokumentumok/6640273c4bf5592afa3939e6e9d2e3cfbe90b9f2/letoltes